Mizoram Chhim lamah Airport Siam chungchangah Lok Sabha MP in Minister a hmu,"1316/2024-2025 25.07.2024: Lok Sabha MP Pu Richard Vanlalhmangaiha chuan vawiin khan Delhi ah Civil Aviation Minister Pu Ram Mohan Naidu Kinjarapu chu a office ah hmu in Mizoram State mamawh te a thlen. Pu Richard Vanlalhmangaiha chuan Mizoramah Airport pakhat chiah a awm avanga indaih lohna a nasat thu leh Mizoram hmun hrang hrang atanga a panna kawnga harsatna an tawh nasat thu a sawi a. A bik in Mizoram chhim lama Airport siam chu a tul thu leh a hmunhma vel pawh engemaw chen hmalakna a awm tawh tih a sawi a. Civil Aviation Minister hian a hmunhma a ngaihpawimawh thu sawiin, Airport hmun tur hi a awm thei a nih dawn chuan hmalak a inhuam thu a sawi. MP Lok Sabha hian Manipur buai avanga tlang mi ten Imphal Airport an kal theih tak loh avanga Lengpui Airport a thlawhna in daih loh nasat thu sawiin thlawhna service tam zawk a awm theih nan hma laksak turin Minister hi a ngen bawk a ni. Attachment Loading attachment...",Dated: 25 th Jul 24 4:17 PM,https://dipr.mizoram.gov.in/post/mizoram-chhim-lamah-airport-siam-chungchangah-lok-sabha-mp-in-minister-a-hmu